ابو حتوف بن حرث انصاری

ابو الحتُوف بن حَرْث انصاری عَجلاني، انصار امام حسین اور شہدائے کربلا میں سے ہیں۔ ان کا شمار ان لوگوں میں ہے جو روز عاشورا عمر بن سعد کے لشکر سے جدا ہو کر امام حسینؑ اور ان کے اصحاب کے ساتھ ملحق ہو گئے۔

 نام و نسب 

ان کا نام ابو حتوف سَلَمَہ بن حَرْث انصاری عَجلانی بھی نقل ہوا ہے۔موسوی زنجانی، وسیلة الدارین، 1395ق، ص105. بعض کتب نے ان کا نام ابو الحتوف اور ان کے والد کا نام حرث بن سلمہ انصاری عجلانی ذکر کیا ہے۔کمره‌ای، عنصر شجاعت، کمره‌ای، 1390ش، ج3، ص169-170. وہ کوفہ کے رہنے والے تھے اور ان کا تعلق قبیلہ بنی عجلان، خوارج کوفہ اور مدینہ کے انصار کے قبیلہ خزرج سے تھا۔

 امام حسین سے الحاق اور شہادت 

نقل ہوا ہے کہ ابو حتوف اور ان کے بھائی سعد بن حرث عمر بن سعد کے لشکر کے ساتھ امام حسین سے جنگ کے لیے کربلا آئے۔ روز عاشورا جب سوید بن عمرو بن ابی مطاع و بشیر بن عمرو حضرمی کے علاوہ امام حسینؑ کے تمام انصار و اصحاب شہید ہو گئے تو امامؑ نے اپنی نصرت کے لیے صدائے استغاثہ بلند کی جس سے عورتوں اور بچوں کی صدائے گریہ و زاری بلند ہو گئی تو ابو الحتوف اور ان کے بھائی سعد نے اس حالت میں کہ دونوں گریہ کر رہے تھے، خاندان رسالت کے بچوں سے کہا: ہم کہتے ہیں کہ «لا حُكْمَ الَّا للَّهِ ولا طاعَةَ لِمَنْ عَصاه» اور یہ حسینؑ دختر پیغمبرؐ کے بیٹے ہیں، جن کے جد سے ہم روز قیامت شفاعت کی امید رکھتے ہیں، کیسے ممکن ہے کہ ہم ان سے جنگ کریں جبکہ کوئی ان کا یاور و مددگار نہیں ہے؟ اس کے بعد انھوں نے تلوار نکالی اور امام حسینؑ کی نصرت کرتے ہوئے ان کے دشمنوں سے جنگ کی، تین افراد کو قتل اور کچھ کو زخمی کرنے کے بعد دونوں بھائی ایک ساتھ ایک مقام پر شہید ہوئے۔مامقانی، تنقیح المقال، 1349-1352ق، ج2، ص12. کے مولف سماوی کے مطابق ابو الحتوف اور ان کے بھائی سعد کی شہادت امام حسینؑ کی شہادت کے بعد واقع ہوئی ہے۔سماوی، ابصار العین، 1419ق، ج1، ص222.

 حوالہ جات 

 مآخذ 

 موسوی زنجانی، ابراہیم، وسیلة الدارین فی انصار الحسین (ع)، بیروت، موسسہ الاعلمی، 1395ق
 کمره‌ای، میرزا خلیل، عنصر شجاعت، مؤسسہ دار المعارف شیعی، تحت اشراف حجت الاسلام حسین انصاریان، 1390ش
 مامقانی، عبد الله، تنقیح المقال فی علم الرجال، نجف، چاپ سنگی، 1349-1352ق
 سماوی، محمد بن طاہر، إبصار العین فی أنصار الحسین، قم، دانشگاه شہید محلاتی، 1419ق

 سانچے 

زمرہ:اصحاب امام حسین
زمرہ:شہدائے واقعہ کربلا
زمرہ:حرم امام حسین میں مدفون افراد